Jaco & Di-Anne se troue – Mooi Troues
Di-Anne lyk sprokiesmooi toe sy aan haar pa se arm na die altaar stap waar Jaco wag. Madelein Botha het bygedra deur die mooi bruid ekstra mooi te grimeer. Dit was op ‘n gemeenskaplike vriendin se troue waar die bruidspaar ontmoet het toe hulle by dieselfde tafel beland. Di-Anne spot dat sy Jaco oor sy knoffel asem berispe het maar dit is beslis iets wat sy hom later verskoon het as jy sien hoe verlief die tweetjies is. Selfs ‘n tydelike langafstand verhouding was nie vir hulle ‘n probleem nie omdat eerlikheid en kommunikasie vir albei baie belangrik is in hulle verhouding.
Ons was by ‘n gemeenskaplike vriendin se troue op 19 November 2011, en is beide by die enkellopende tafel langs mekaar geplaas. Ek het Jaco se knoffelasem beledig, ons het begin gesels, en die res is geskiedenis!
Dit was 23 Mei 2015, en my hokkiespan het lekker vroeg by Stellenbosch gespeel. Na ‘n koue tydjie langs die veld het Jaco voorgestel ons gaan eet iets by die Botaniese tuine. Ek kon nie verstaan hoekom hy my so in die koue laat rondloop deur die tuine en my weghou van kos nie, totdat hy op sy knie neergesak het op ‘n bruggie en die Groot Vraag gevra het nie! (Nadat hy eers paniekbevange geraak het omdat hy gedink het die ring gaan in die water val, en my afgetrek het van die bruggie af.)
Ons gaan vas uit vanaf 29 Januarie 2012, en het op 2 Januarie 2016 getrou.
Advies wat jul kan gee aan ander paartjies?
Na ‘n tydjie wat ons ‘n bietjie langafstand “gevry” het, was kommunikasie die belangrikste. Eerlikheid is noodsaaklik en om saam te lag maak elke dag ‘n avontuur. Ons is mekaar se beste vriende.
Fotograaf en Videograaf: Shireen Louw
Venue: Bakenhof Winelands Wedding Venue
Plattejoggie: DeeJays Music
Klavier en musiekblaaie: Johann Enslin
Kos: Retha Rix Catering
Dekor: MiNi’s Functions
Koek: Liezl’s Cakes
Blomme: Jo-Ann Franken
Uitnodingings: Oh Yay
Rok: Maggie Sottero by Ever After Bridal
Grimering: Madelein Botha
Hare: Megan Verburg
Boetiekbier waentjie: Bar Di Bar
VORIGE ARTIKELAdvies vir buite troues
VOLGENDE ARTIKELGratis: Vlikkerstokkie kaartjies